Láhko nasjonalpark

Láhko nasjonalpark er en norsk nasjonalpark som ligger i et område med alpin karst i Nordland. Parken ble opprettet i 2012, for «å bevare et stort naturområde som inneholder et særegent naturmangfold med særlig vekt på landskap, naturtyper, arter og geologiske forekomster som er uten tyngre naturinngrep.» Lovdata.no: Verneforskriften. Den dekker et område på 188 km2.

Nasjonalparken ligger i kommunene Beiarn, Gildeskål og Meløy. Mot sør møter Láhko nasjonalpark Saltfjellet-Svartisen nasjonalpark i ett punkt på toppen av Nordre Glomvassfjellet. 

Det meste av parken ligger over tregrensen, og de laveste punktene ligger 330 moh. Arbeidet med verneplan for Sundsfjordfjellet startet opp våren 2008, og 1. desember 2010 sendte Fylkesmannen tilrådning om opprettelse av nasjonalpark i området.nordland.miljostatus.no

Parken verner det største sammenhengende området av alpin karst i Norge.  Parken har samiske kulturminner og Saltfjellet reinbeitedistrikt inngår i parken. Nasjonalparken omkranses av store vannkraftmagasiner, mens arealene i nasjonalparken preges av få tekniske inngrep.

Navnet Láhko er lulesamisk og betyr «høytliggende, vidstrakt vidde»forskning.no Láhku eller Láhko og namn som kulturminneParken ble først fredet med navnet Láhku. Det var en feil som ble rettet ved en kongelig resolusjon. Området er et lulesamisk område og skrivemåten er dermed Láhko. Faktaark fra Kartverket 

 Referanser 
Fotnoter

Litteratur
 Trond Skoglund. Karst og planteliv i Glomfjellet. Meløy kommune, 1999
 Jan Inge Karlsen og Dagfinn Kolberg. Folk på Glomfjellet, Glomfjord jeger- og fiskerforenings 75-årige historie 1930-2005. Meløy historielag, 2006. ISBN 978-82-91921-13-6
 Solgunn Urrvall Finnesand. Analyse av karstformer i glomfjellområdet ved Svartisen. Hovedoppgave i geologi, Universitetet i Bergen 2002
Eksterne lenker
 regjeringen.no Pressemelding: Láhku nasjonalpark er oppretta 14.12.12
 dirnat.no Steintøff nasjonalpark i nord, 14.12.12
 ut.no Tom Edvindsens film om Glomfjellet; vår nye nasjonalpark går til filmen , 14.12.12



Kategori:Nasjonalparker i Norge
Kategori:Verneområder i Nordland
Kategori:Verneområder opprettet i 2012
Kategori:2012 i Norge
Kategori:Verneområder i Beiarn
Kategori:Verneområder i Gildeskål
Kategori:Verneområder i Meløy